সিবিআই জানাচ্ছে, সারদা-কাণ্ডে মূলত বিধাননগর কমিশনারেটের কমিশনার রাজীবকুমারের নেতৃত্বেই তদন্ত হয়েছিল। ওই তদন্তে গুরুত্বপূর্ণ দায়িত্ব পালন করেছিলেন গোয়েন্দা বিভাগের এক ডেপুটি কমিশনার। তিনি এখন একটি জেলার পুলিশ সুপার। তথ্য লোপাট হয়েছে সিটের তৎপরতার সময়েই। তখনই তছরুপের টাকার পরিমাণ কম করে দেখানো হয়। প্রায় আট হাজার কোটি টাকা নয়ছয় হয়েছে বলে জানা গিয়েছে সিবিআইয়ের তদন্তে।